Asante Kotoko Sporting Club

**Asante Kotoko Sporting Club**, ka ba buon ye Asante Kotoko giŋa la, anɛ professional football club kanɛ ka ba da piniI 31 August 1935 ka di bɛ Kumasi bɛ Ashanti Region sʋʋlim, Ghana. Di zab yʋʋr anɛ *Porcupine Warriors*, ba nyaad Ghana Premier League ka nwɛɛdi ba yin maknam Baba Yara Stadium in Amakom, Kumasi.

Ba di league record nɔɔrim pisi nɛ anaasi (24 times) ka di CAF Champions League nɔɔra ayi ka International Federation of Football History and Statistics (IFFHS) da yɛl ye banɛ di African club of the century.

Pinilig

Pinilig yʋʋma

Kumasi Asante Kotoko Sporting Club ɛɛnbir da pinil ya nɛ dasam piinɛ tan banɛ yit Ashanti ka ba tuongat da an lor dɔriba, Mr. Kwasi Kumah, ka onɛ da paasi sʋŋ mɛ an L.Y. Asamoah onɛ gɔsid naasaa bugum yela. Mr. Kwasi Kumah, onɛ yit Nyankyerenease linɛ kpie nɛ Kumasi tɛnpʋʋg linɛ bɛ Ashanti Region, da anɛ dɔriba tis naasaa daʋ kanɛ da an soogia, Colonel Ross. Kwasi Kumah da paam pʋtɛnr kanɛ an ye o pinil football team yinɛ on da gɔsidi li diema la ni. Colonel Ross da  lɛb yinna la, Kumah da daa nɛ jerseys nam ye o  pinil o football team. O zua sʋŋ, L.Y.Asamoah, mɛ da sʋŋ ya ka ba pinil Ashanti United Football Club yʋʋm tusir, kɔbiswai nɛ pisi nɛ ayuobʋ ni (1926). Yʋʋma anu nyaaŋ ka ba tiaki li yʋʋri lɛb Kumasi Titanics. Laasig nwa da nyɛ daamig hali bɔzugɔ, banɛ da paas diema la ni la titaam da anɛ gɔmɛna tʋmtʋmnib wan wʋʋ banɛ tʋm sanriga ni nɛ ziriga pala ni ka ba da tiaki ba tʋʋma zinisi yi Kumasi. "Kumasi Titanics" da pʋ nyɛ zugsʋŋi ba yʋʋr saaʋŋ la nii, ka yʋʋm tusir, kɔbiswai nɛ pistan nɛ anaasi ni (1934), ba da gaŋ yʋʋr kanɛ mɔr paŋ ye Mighty Atoms. Nɛwala, li sʋʋm da kai, ka yʋʋm tusir, kɔbiswai nɛ pistan nɛ anu ni (1935), Mr J.S.K. Frimpong, kanɛ ka ba da buon o ye Teacher Frimpong, onɛ da an paan-paani bɛ Kumasi Government School onɛ da mɔr o pʋtɛnɛr club la yela, da laas dab biela o sakur la ni ka ye ba tiakim yʋʋr la yi "Kumasi Titanics" lɛbis Kumasi Asante Kotoko Football Club. Ba da sɔs suori yi Asantehene (Naab parinyaŋ Kingdom of Ashanti) bɔzugɔ, yʋʋr kanɛ an "Kotoko" la, gbin anɛ "Porcupine" ka linɛ an Ashanti tɛŋ la zanbin. Asantehene, Nana Sir Osei Agyeman Prempeh II, da pinili an yiiga an patron tis club la. Ba da pinil Kumasi Asante Kotoko Football Club nɛ yʋʋm tusir, kɔbiswai nɛ pistan nɛ anu ni (1935).

Asante Kotoko zanbin anɛ "Porcupine" bɛɛ yugurir, ka li paal ye ba na nyaŋi kʋnsi ba dataas banɛ zabid nɛ ba.

Susaaŋ

Accra Sport Stadium ni yelsia da sig na bɛ Ohene Djan Stadium, Accra, Ghana yʋʋm tusayi nɛ yinnɛ, sigsaa nwadig, daba wai daar (9 May, 2001). Ghana football teams banɛ nyɛ yʋʋr la da nwɛnɛ daar kan, Accra Hearts of Oak (The Phobians) Sporting Club nɛ Asante Kotoko. Accra Hearths of Oak da di goals nam ayi ka li an 2–1, ka li kɛ ka banɛ dɔl Kotoko ka ba sʋnya sanam la lɔb wʋrɔba kɔliba nɛ kʋgisi tut diema la zinigin. Pʋlʋs da kɛna nɛ pɛbis tear gas niŋ nidib la. Nidib la da pinili zɔt ka sieba lut tɛŋin. Li da nɔk wan wʋʋ hour yinnɛ nyaaŋ, ka ba nyɛ ka nidib kɔbiga nɛ piinɛ ayɔpɔi da kpi dɔlis ban nɔɔ ba la zug, ka piiga kpi dɔlis sapʋat pʋʋgin.

Yʋʋm paal nwadig, yʋʋm tusayi nɛ pisi la ni (January 2020), ba da kad team la ye ba da lɛn nwɛnɛ bɛ Baba Yara stadium, saŋa biela, ka li da yinɛ nyaandɔlib banɛ da duod zabir ka pʋlʋs da nwɛnɛ rubber bullet da di gbanae sɔ ka o da kpi la. Nyaandɔlib la sieba da lɔbid nɛ laad bɛdigʋ tut diema la pʋʋgin, bɔzugɔ, onɛ gɔsid diema la ka ba buon referee da gbana gbana sia ka nidib la sʋnf sanam. Nwaa da naam nɛ ban da nwɛnɛd nɛ Berekum Chelsea la. GFA da tis nɔɔr, ka kpɛnɛs club la sam 20,000 Ghana cedis ka diema nama atan banɛ da tial la nidib da pʋ gɔsɛ.

Yʋʋm tusayi saŋa

Yʋʋm tusayi nɛ piinɛ yinnɛ, mɔraʋg nwadig la (July 2011), Asante Kotoko nɛ English Premier League club kanɛ buon Sunderland da maal nɔɔr naalig, ani ka Sunderland da sʋŋi saal Asante Kotoko, kati waae tuon kɛn yela, laafi yela, nɛ diema la yela an siem. Yʋʋm paal nwadig, yʋʋm tusayi nɛ ayi ni (January 2002), ba da gaŋ P V Obeng ye o an board chairman of the Board of Directors tis club la.

Kalanam

Asante Kotoko mɔr colour sieba bɛ national flag ni nɛ Ashanti zanbina ni ka wiig, dɔnbʋʋlim nɛ dɛnɛm da an colour banɛ ka Asante Kotoko fuud banɛ ka ba yɛɛd yiiga la da mɔrd, ka fuud nɛ kurus banɛ tial ayi ka ba yɛɛd colour mɛ an pielig nɛ wiig. Yʋʋm tusayi nɛ piinɛ yinnɛ la (2011), Asante Kotoko da paas fuud nɛ kurus banɛ paas abʋtan, ka ba colour an sabilig, dɔnbʋʋlim nɛ dɛnɛm linɛ ka ba da yɛɛd yʋʋm tusir, kɔbiswai nɛ pisnii saŋa la buudi.

Zanbin

Asante Kotoko's zanbin la dolnɛ tɛngbaŋ zanbin kanɛ bɛɛ tis Kingdom of Ashanti ka di colour nam an sabilig, dɛnɛm nɛ dɔnbʋʋlim la, kpɛn dɔl nɛ national flag ; Asante Kotoko zanbin la paal nɛ yugudir kanɛ ka o nindaa kpiɛm ka b aba yelkpan an ba buudi pianad "Ashanti Twi ni ye: *Kum apem a, apem beba*", linɛ gbini paal ye "fʋ yaa ku tusir, tusir na yina yaas".

Zinig

Asante Kotoko yin diema zinig anɛ Baba Yara Stadium linɛ bɛ Ashanti, Kumasi tɛnpʋʋgin. Nidib tusa pisnaasi, kɔbisnu nɛ pisi nɛ anii (40,528) kpɛnɛd anina, ba da mɛ Baba Yara Stadium nɛ yʋʋm tusir, kɔbiswai nɛ pisnu nɛ ayɔpɔi (1957), ka linɛ an stadium kanɛ yalimi bɛ Ghana. Stadium la yʋʋri buon Baba Yara, ka ba nɔk nɛ Ghana Footballer kʋdig kanɛ da nwɛnɛ tis Kotoko lin yi yʋʋm tusir, kɔbiswai nɛ pisnu nɛ anu (1955) paae yʋʋm tusir, kɔbiswai nɛ pisyuobʋ nɛ yinnɛ (1961). Yʋʋm tusayi nɛ piiga ni (2010), ba da tis labaar ye Rlg Communications dim die Asante Kotoko ka na tisi ba diema zinig(stadium) titaar ka li yʋʋr na buon Rlg Fabulous Arena.

Sʋŋir

Asante Kotoko paas nɛ abʋyuobʋ, football team bɛɛ club banɛ bɛ Africa sʋʋlim wʋsa, ka lin paal ye li gati li taaba Ghana sʋʋlim; Asante Kotoko mɔr nyaandɔlib 10 million, ka yʋʋm tusayi nɛ piinɛ yinnɛ la, Asante Kotoko nɛ Sunderland AFC tuongatib da sɔns ban na maal nɔnaalig yela. Asante Kotoko da maal nɔnaalig nɛ Sunderland la da kɛ ka ba saani ba baŋir diema baŋir yela, laafi yela, nɛ diema la daa diib yela. Kotoko da laasi sʋŋ Sunderland AFC mɛn ka ba yʋʋr yi Africa sʋʋlim. Yʋʋm tusayi nɛ pisi nɛ yinnɛ paae yʋʋm tusayi nɛ pisi nɛ ayi (2021-22) saŋa, Asante Kotoko da paam nidib tusanaasi, kɔbisnu nɛ pisnii ne anu.

Sʋʋgir

Ligidi nɛ gbaŋ tikir yela

Onɛ sʋʋe nɛ tuongat kanɛ nan vʋe tis Asante Kotoko sports club anɛ Asantehene, Zugraan Naab tis Ashantis/ Asantes banɛ bɛ Ghana, Osei Tutu II. Ghana ligidi GH150 million ka ba yɔɔd Asante Kotoko nwɛnɛ-nwɛnɛdib yʋʋm tusayi nɛ piinɛ nu (2015) ka lɛn paas GH105 million yʋʋm pʋʋgin tis banɛ tɔɔmid zinig yʋʋm 2015 yinɛ laasʋma banɛ bɛ Ashanti tɛŋin la, nɛ ban mɛ lɛn an tɛŋ kanɛ paas ayi ka ba kuodcocoa la. Cocoa kanɛ ka dunia nyɛt la titaam yinɛ Ashanti na.

Ashanti anɛ tɛŋ kanɛ paas piiga ka ba maan sanlima dunia sʋʋlim wʋsa, bɔzugɔ, Ashanti anɛ zinig yinnɛ kanɛ ka ba tuud sanlima ka li paas tɛns piiga banɛ ka ba tuud sanlima anina dunia sʋʋlim wʋsa; The Obuasi Gold Mine. Sanlim 1 ton nɛ Gold (Bullion) anɛ $64.3 Million dollars (US$64,300,000) at $2000/oz.

Asante Kotoko tʋm nɛ sieba an technology corporations Interplast, Smart TV, Iei nɛ giant Rlg Communications; financial institution Fidelity Bank; water company Everpure limited, Peppis Pizza limited, nɛ Vit's Noodles limited; telecommunication companies Millicom nɛ MTN Group; mass media company SportsPro Media limited; worldwide major electricity generation and electricity construction incorporation Symbion Power; nɛ Singaporean kit manufacturer Kubba.

Ban laas nɛ sieba

Yʋʋm tusayi nɛ pisi, sapal nwadig (November 2020) ba da maal nɔnaalig nɛ Hisense Ghana. Nwa da kɛ ka Hisense, banɛ maan naasaabugum laad la, lin yi yʋʋm tusayi nɛ pisi (2020) paae yʋʋm tusayi nɛ pisi nɛ atan (2023).

Sʋŋir 

Zamisig zinig

Asante Kotoko Adako-Jachie zamisig zinig

Asante Kotoko zamisig nɛ laad zinig bɛ nɛ Ashanti tɛnpʋʋgin,Kumasi sʋʋlim. Ba maan "Asante Kotoko Adako-Jachie Training Complex" ka li yaa naae yʋʋm tusayi nɛ piinɛ nu (2015) li na mɔr diema zamisig zinig, mɔɔg zinig, diema zinig titaar, Olympic-size swimming pool nɛ zinig kanɛ mɔr gbɛɛnsa dɔɔd pisi tis Asante Kotoko bɛ Adako Jachie, linɛ bɛ Kumasi tɛnkpɛŋ. "Asante Kotoko Adako-Jachie Training Complex" la; zamisig zinis atan nɛ gbɛɛnsa dɔɔd pisi, ningbina maalig zinig, tiebig zinig, technical staff and coaches nam zinig, nɛ laasig zinig, nɛ dɔɔd banɛ bɛ tis Asante Kotoko Chief operating officers (Operations Director) nɛ technical bench.

Zinig yinnɛ anɛ Asante Kotoko dasam nɛ pʋasada diema zinig; ayi banɛ kpɛlim la anɛ Asante Kotoko kpɛɛmnam la diema zinig. Asante Kotoko executive board committee yi paalʋ na yel ye lig laasanam la, piiga, kɔbiga pʋʋgin anɛ ye li kɛŋ "Asante Kotoko Adako-Jachie Training Complex" mɛɛb nɛ laabanɛ bɛ la pʋʋgin. Asante Kotoko executive board da pinil ya ye onɛ sʋe Asante Kotoko ka an li kpɛɛm kanɛ vue, Asantehene Naab Otumfuo Osei Tutu II tis Ashanti tɛŋ dim nar ka o sʋŋ "Asante Kotoko Adako-Jachie Training Complex" nɛ ligidiba mɛɛbnam nɛ ligidi nɛ saalig. Asante Kotoko nwɛnɛ-nwɛnɛdib la yit Asante Kotoko stadium dɔlisid Asante Kotoko squad coach (bus) lɔr linɛ ka banɛ maal an Tata Motors linɛ bɛ conglomerate Tata Group paadi ba zamisig zinig titaarin la.

Zingi kan ni mɔr Asante Kotoko bibaanlig zinig, zinig kanɛ ka ba paan bibaanlig la ye ba kilim nwɛnɛ-nwɛnɛdib. Nidib sieba banɛ naan Asante Kotoko Youth academy development program and system yi sieba anɛ Karim Abdul Razak, Tony Yeboah, Isaac Vorsah, Samuel Inkoom, Godwin Antwi.

## Banɛ nwɛɛd kilab la ni
*Din yi 15 April, 2023* 

## Zun'or
**Yiin**

**Ghana Premier League: 24**

1959, 1963–64, 1964–65, 1967-68, 1969, 1972, 1975, 1980, 1981, 1982, 1983, 1985-86,1987, 1988–89, 1990–91, 1991–92, 1992–93, 2003, 2005, 2007–08, 2011–12, 2012–13, 2013–14, 2021–22 **(record)**

**GFA Normalization Committee Special Competition**: **1**

2019

**FA Cup: 9**

1958, 1959, 1960, 1978, 1984, 1997–98, 2001, 2014, 2017

**Ghana Super Cup: 3**

2012, 2013, 2014 **(joint record)**

**GFA Title banɛ paas**

**SWAG Cup: 16**

1981, 1988, 1989, 1990, 1991, 1992, 1993, 1998 (shared), 2001, 2003, 2005, 2008

**Ghana Telecom Gala: 3**

1999–2000, 2001, 2005 **(record)**

**Ghana Top Four Cup: 3**

2003, 2007 **(record)**

**President's Cup: 8**

1973, 1984, 2004, 2005, 2008, 2016, 2017, 2019 **(record)**

**GHALCA Special Cup**: 3

**Ghana Top Eight Cup**: 3

**Ghana Top Six Cup**: 2

**Independence Cup**: 3

**June 4 Cup**: 1

**31 December Revolution Cup**: 2

## '''Continent nam'''
**African Cup of Champions Clubs/CAF Champions League: 2**

**Championnam:** 1970, 1983

sʋŋid: Bright Yeboah Taylor (Ghanaian Sports Historian)

## Tʋʋma CAF ni
**CAF Champions League: 10 appearances**

·        **African Cup of Champions Kilabnam: 16 appearances**

·        **CAF Confederation Cup: 6 appearances**

1995 – Quarter-finals

1997 – Second Round

2004 – *Finalist*

2008 – *Group Stage*

2019 – *Group Stage*

2020 – *Playoffs round*

·        **2 CAF Cup Winners' Cup: 7 appearances**

## Kilab Captain nam
* Ibrahim Sunday
* Malik Jabir
* James Kwesi Appiah
* Abdoulaye Soulama (2008–10)
* Jordan Opoku (2010–11)
* Amos Frimpong (2015–2019)
* Felix Annan (2019–2021)
* Ismail Abdul-Ganiyu (2021–2022)
* Richard Boadu (?-2023)
* Ibrahim Danlad (2023 to date)

## Head coachnam
* George Commey Mills-Odoi (1951–1952)
* Tamás Kertész (1971–1973)
* Ibrahim Sunday (1982)
* Malik Jabir (1993–1994)
* James Kwesi Appiah (1995–1996)
* Ernst Middendorp (30 December 1999 – 30 June 2002)
* Karim Abdul Razak (2003–2004)
* Malik Jabir (2005–2006)
* Telat Üzüm (1 October 2006 – 31 March 2007)
* Maurice Cooreman (1 November 2008 – 10 February 2009)
* Herbert Addo (25 June 2009 – 1 April 2010)
* Bogdan Korak (5 November 2010 – 26 August 2011)
* Maxwell Konadu (2011–12)
* Mas-Ud Didi Dramani (2012–14)
* David Duncan (2014–16)
* Michael Osei (2016)
* Zdravko Logarušić(2017)
* Steven Polack (May, 2017)
* Paa Kwesi Fabin (2018)
* Charles Akonnor(1 Oct 2018 – July 2019)
* Kjetil Zachariassen (July 2019 – December 2019)
* Maxwell Konadu (December 2019 – December 2020)
* Abdul Gazale (February 2021 – March 2021) (Interim)
* Mariano Barreto(March 2021 – September 2021)
* Prosper Narteh Ogum (September 2021 – August 2022)

## Siizin nam

* 2020–21 Asante Kotoko S.C. season
* 2022–23 Asante Kotoko S.C. season

## Gbanvɛɛnsa